《题三高祠》
宋代·杨友夔

长桥度已尽，有亭枕江湄。
常时闭共门，为问居者谁。
范蠡其明哲，功成学鸱珍。
烟波五湖上，风月一西施。
张翰轻绂冕，归及鲈鱼时。
生前一杯足，何以身后为。
鲁望棲甫里，有田常茂饥。
不应州县辟，郁此胸中奇。
并为吴越人，名与日月垂。
相去二千载，今乃同一祠。
壁间面如生，凛然人在兹。
我本江海客，於焉起遐思。
死者不可作，来者讵可期。
手持一钓竿，浩歌熟从之。

作者简介：杨友夔，字舜韶，吴郡（今江苏苏州）人。与许顗同时，年长十馀岁。事见《彦周诗话》。今录诗三首。